Pet gomila
<s>Izraz "snop" ili "gomilište" (sanskrit: पञ्चस्कन्धी skandha, pali: khandhā) u budizmu označava ljudsko biće uopšte.</s><s>Prema Budinom učenju, čovek se sastoji od pet gomila (pet sastojaka): tela, osećaja, opažaja, mentalnih tvorevina i svesti.</s><s>Prva je materijalna, a ostale su psihičke komponente.</s><s>Buda upoređuje pet sastojaka bića sa svežnjevima trstike, koji stoje uspravno tako da "jedan podupire drugi" (S. II:114).</s>

<s>Doživljaj sebe deluje jedinstveno, ali je sačinjen od ovih pet gomila.</s><s>Iako kombinacija ovih gomila čini osnovu nastanka ega, one ne sačinjavaju, ni ponaosob ni zajedno, nikakvo istinsko sopstvo i iza ovih stalno menjajućih činilaca ne postoji nikakva trajna suština.</s><s>Ono što nazivamo "ja" samo je konvencionalni naziv za njihovu kombinaciju (vidi nesopstvo), a patnja nastaje kada neko poistoveti sebe sa ovih pet gomila.</s><s>Prema Budi: „pet sastojaka bića podložnih vezivanju jesu patnja.”</s>

<s>Postoji samo neprestan tok ovih činilaca, koji se od nezapamćenog vremena ponavlja (vidi samsara), što se nastavlja i posle smrti u nepojmljivo dugom periodu vremena (vidi preporađanje).</s>

<s>Izraz ime-oblik (namarupa) se koristi kao sinonim za pet gomila.</s>

<s>Etimologija</s>

<s>Reč khanda se u pali jeziku koristila u značenju gomila, hrpa, naslaga, skup, svežanj, snop, naramak...</s><s>Tek joj je Buda dao novo, psihološko značenje, u smislu hrpe činilaca koja sačinjava čoveka.</s>

<s>Pet gomila</s>

<s>Pet gomila, zajedno nabacanih, čine čoveka.</s><s>Iz poistovećivanja sa njima, nastaje patnja.</s><s>Ove gomile su:
 telo (pali: rūpa - oblik, telo), koje je i samo gomila elemenata.</s><s>Prianjanje nastaje usled poistovećivanja sebe sa telom.
 osećaji (pali: vedanā); vid, sluh, miris, ukus, dodir i predstava; nastaju zahvaljujući kontaktu čula sa svetom (u čula se ubraja i um); mogu biti prijatni, bolni ili ravnodušni.</s><s>Prianjanje nastaje usled vezanosti za osete.
 opažaji (pali: saññā); poput oseta, i oni nastaju kontaktom čula sa svetom.</s><s>Opažaji razlučuju objekte na fizičke i mentalne. 
 tvorevine (pali: saṅkhāra - tvorevine, mentalne konstrukcije); Za razliku od oseta i opažaja, koji ne stvaraju karmičke posledice, misaone radnje mogu imati posledice.</s><s>Moralne osobine, oseti, opažanja i svest određeni su tvorevinama uma.</s><s>Prianjanje nastaje usled vezivanja za misli i poistovećivanja sebe sa mislima.
 svest (pali: viññāṇa) - za svoj predmet ima jedan od šest opaženih fenomena (sliku, zvuk, miris, ukus, opipljivo ili ideju).</s><s>Menja se iz časa u čas, i ne čini trajnu suštinu.</s><s>Prianjanje nastaje usled vezivanja za svest, ili uzimanjem svesti za svoju suštinu (sopstvo).</s>

<s>U pet "gomila" ljudskog bića spadaju jedan materijalni (telo) i četiri mentalna fenomena (osećaj, opažaj, mentalni obrasci i svest).</s><s>Skupnim delovanjem psihofizičkih činilaca u tih pet gomila nastaje empirijski doživljaj sebe, čija se bit u budizmu poriče.</s>

<s>Kombinacija ovih gomila predstavlja ljudsku jedinku u nekom trenutku življenja; na različitim stupnjevima života ona ispoljava drugačiji izgled i obeležja.</s><s>Ovaj tok neprestane promene vidljiv je očima, uz razlike kod pojedinca kao dojenčeta, mladića, zrelog čoveka i starca.</s><s>Prema budizmu, ne postoji subjekat koji bi stajao iza toga (vidi anata).</s>

<s>Budino učenje</s>

<s>Prema Budinim rečima, čovek je samo konvencionalni naziv za hrpu elemenata:</s>

<s>Čovek razvija žudnju i strast za ovih pet gomila, što stvara smetnju umu:</s>

<s>Buda je učio da su oblik, osećaj, opažaj, obrasci i svest prolazni.</s><s>Ono što je prolazno je bolno, a ono što je prolazno, bolno i po prirodi podložno promeni, nije ispravno smatrati svojim niti sopstvom.</s><s>Na pitanje "dokle seže vlast smrti?", Buda odgovara:</s>

<s>Buda je pet gomila nazivao teretom, žeđ prihvatanjem tereta, a napuštenje žeđi rasterećenjem:</s>

<s>Shvatanje teravade</s>

<s>Pet skupina predstavljaju korisne analitičke kategorije, ali su same po sebi tek puki pojmovi, kao što je i „jedinka“ samo pojam, a ne poseduje kontinuiranu realnost.</s>

<s>"Postoji patnja, ali ne i onaj ko pati; 
postoje dela, ali ne i njihov počinitelj." (Budagoša)</s>

<s>Po teravadinskom shvatanju, konačni elementi postojanja su dhame i one predstavljaju atome čije su khandhe skupine ili zbirovi.</s>

<s>Shvatanje mahajane</s>

<s>Škola madhjamike koja pripada mahajani kritikovala je teravadu jer ne ustrajava na analitičkom metodu do kraja, već se proizvoljno zaustavljaju kod dhama kao „atoma“.</s>

<s>Literatura</s>

<s>Thanissaro Bhikkhu (2002).</s><s>Five Piles of Bricks: The Khandhas as Burden & Path.</s>

<s>Izvori</s>

<s>Napomene</s>

<s>Vidi još 
 Anatman
 Budistička terminologija</s>

<s>Spoljnje veze 
 Khandha sutta  (Samyutta nikāya XVIII.10)
 Khandha sutta (Samyutta nikāya XXVII.10)</s>

<s>Budistički pojmovi</s>

